CELEX: 32015D1772
Language: hu
Date: 2015-09-28 00:00:00
Title: A Politikai és Biztonsági Bizottság (KKBP) 2015/1772 határozata (2015. szeptember 28.) az EUNAVFOR MED műveletnek az Európai Uniónak a Földközi-tenger déli középső részén folytatott katonai műveletéről (EUNAVFOR MED ) szóló, (KKBP) 2015/778 határozat 2. cikke (2) bekezdése b) pontjának i. alpontja értelmében való második szakaszba lépéséről (EUNAVFOR MED/2/2015)

3.10.2015   
            
            
               HU
            
            
               Az Európai Unió Hivatalos Lapja
            
            
               L 258/5
            
         A POLITIKAI ÉS BIZTONSÁGI BIZOTTSÁG (KKBP) 2015/1772 HATÁROZATA
   (2015. szeptember 28.)
   az EUNAVFOR MED műveletnek az Európai Uniónak a Földközi-tenger déli középső részén folytatott katonai műveletéről (EUNAVFOR MED ) szóló, (KKBP) 2015/778 határozat 2. cikke (2) bekezdése b) pontjának i. alpontja értelmében való második szakaszba lépéséről (EUNAVFOR MED/2/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a Földközi-tenger déli-középső részén folytatott katonai műveletéről (EUNAVFOR MED) szóló, 2015. május 18-i (KKBP) 2015/778 tanácsi határozatra (1) és különösen annak 6. cikke (1) bekezdésére,
   mivel:
   
               (1)
            
            
               Az EUNAVFOR MED műveleti parancsnoka jelezte, hogy a művelet az információk és bűnüldözési operatív információk gyűjtéséhez kapcsolódó első szakasz összes katonai célkitűzését teljesítette, és javasolta, hogy a művelet lépjen a (KKBP) 2015/778 határozat 2. cikke (2) bekezdése b) pontjának i. alpontja értelmében való második szakaszba.
            
         
               (2)
            
            
               A Tanács a 2015. szeptember 14-i ülésén megállapította, hogy teljesültek mindazon feltételek, amelyek ahhoz szükségesek, hogy az EUNAVFOR MED művelet a (KKBP) 2015/778 határozat 2. cikke (2) bekezdése b) pontjának i. alpontja értelmében való második szakaszba léphessen.
            
         
               (3)
            
            
               A műveletnek 2015. október 7-én kell a második szakaszba lépnie.
            
         
               (4)
            
            
               A (KKBP) 2015/778 határozattal és a művelet elindításáról szóló (KKBP) 2015/972 tanácsi határozattal (2) összhangban az EUNAVFOR MED művelet további szakaszaiba – köztük a (KKBP) 2015/778 határozat 2. cikke (2) bekezdése b) pontjának ii. alpontja értelmében való szakaszba – történő átmenetre majd azt követően kerülhet sor, hogy a Tanács újabb értékelés keretében elbírálja az átmenethez szükséges feltételek teljesülését, figyelembe véve az ENSZ Biztonsági Tanácsának alkalmazandó határozatait és az érintett parti államok hozzájárulását, valamint a Politikai és Biztonsági Bizottságnak az átmenet időpontjára vonatkozó döntését,
            
         ELFOGADTA EZT A HATÁROZATOT:
   1. cikk
   Az Európai Uniónak a Földközi-tenger déli-középső részén folytatott katonai művelete (EUNAVFOR MED) 2015. október 7-i hatállyal a (KKBP) 2015/778 határozat 2. cikke (2) bekezdése b) pontjának i. alpontja értelmében való második szakaszba lép.
   2. cikk
   A Politikai és Biztonsági Bizottság jóváhagyja a művelet (KKBP) 2015/778 határozat 2. cikke (2) bekezdése b) pontjának i. alpontja értelmében való második szakasza tekintetében kiigazított művelet-végrehajtási szabályokat.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2015. szeptember 28-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 122., 2015.5.19., 31. o.
   
   
      (2)  A Tanács (KKBP) 2015/972 határozata (2015. június 22.) az Európai Unió Földközi-tenger déli-középső részén folytatott katonai műveletének (EUNAVFOR MED) elindításáról (HL L 157., 2015.6.23., 51. o.).